প্রকাশিত : ০৮:২৬, জানুয়ারি ২২, ২০২০ | সর্বশেষ আপডেট : ১১:২০, জানুয়ারি ২২, ২০২০
ঘন কুয়াশায় পাটুরিয়া-দৌলতদিয়া ফেরি চলাচল বন্ধ রয়েছে। বুধবার (২২ জানুয়ারি) সকাল সাড়ে ৬টা থেকে এই সার্ভিস বন্ধ করা হয়েছে বলে জানিয়েছেন বিআইডব্লিউটিসি আরিচা ফেরি অফিসের ভারপ্রাপ্ত ডিজিএম মো. জিল্লুর রহমান।
ফেরির মাস্টারদের উদ্ধৃতি দিয়ে বাংলাদেশ অভ্যন্তরীণ নৌ-পরিবহন করপোরেশন (বিআইডব্লিউটিসি)-এর এই কর্মকর্তা আরও জানান, কুয়াশার তীব্রতা এতটাই বেশি যে নিকটবর্তী কোনও বস্তু দেখা যাচ্ছে না। তাই যেকোনও সময় দুর্ঘটনা ঘটার আশঙ্কা রয়েছে। বিষয়টি বিবেচনায় নিয়ে ঊর্ধ্বতন কর্মকর্তার নির্দেশে ফেরি চলাচল সাময়িক বন্ধ করা হয়েছে। পাটুরিয়া-দৌলতদিয়া ঘাটে শত শত যানবাহন আটকে রয়েছে। কুয়াশা পরিস্থিতি নিয়ন্ত্রণে আসার পর ফেরি চলাচল শুরুর কথাও জানান ওই কর্মকর্তা।